主教

主敎係高級嘅神職人員。主敎英文 Bishop 呢個詞源自希臘文「episkopos」，即「epi 由上往下」及「skopos 觀察者」，意為「監督」。依據早期敎會嘅傳統，祝聖主敎即係代表授予聖職聖事嘅圓滿性。主敎即係藉著聖神受祝聖為敎會裏面嘅牧人同管理者，亦係敎義嘅導師同聖職敬禮嘅司祭。喺一般基督宗敎主流教會，就係指耶穌基督派遣宗徒繼續實行佢嘅使命，到咗第一世紀末、第二世紀初就形成咗主敎嘅制度。

天主敎會 
主敎係天主敎會嘅高級聖職人員，由敎宗任命。

輔理主敎，指冇繼承權而輔佐敎區主教嘅主敎。

助理主敎，指有繼承權而輔佐敎區主敎嘅主敎。

聖公會 
聖公會主敎以前譯做會督。係聖公會三品聖職最高級嘅聖品人。通常分為以下等級：

主教長，係主教級裏最高級，但響三品聖職到，屬於主教一級；

大主敎比主教長低一級，但喺三品聖職到，都屬於主敎一級，擔任敎省嘅首長；

教區主敎比大主教低一級，喺敎區裏面選出，擔任敎區嘅首長；

副主敎比主教低一級，係教區主教嘅全職助理，響三品聖職到，副主教係主教一級，有一啲副主教喺教區內其中嘅分區主教，或者受教區主敎按立嘅教區副主教；

榮休大主教，係一名已退休嘅教省大主教；如鄺廣傑而家係香港聖公會榮休大主教。

參考 
 台灣光啟出版社出版‧輔仁神大學神學院‧神學著作編譯會主編之《外語漢語神學詞語彙編》。